Мы махуэхэм
Бадзэуэгъуэм и 11, махуэку
ЦIыху бжыгъэм хэхъуэным и дунейпсо махуэщ
1958 гъэм «Кабардинка» къэрал къэфакIуэ ансамблыр Монголием кIуащ, абы и лъэпкъ махуэшхуэм хэтын папщIэ.
1987 гъэм дунейм цIыхуу щыпсэур меларди 5 ирикъуащ.
СНК-м и унафэкIэ 1918 гъэм къызэрагъэпэщауэ щытащ Узыншагъэр хъумэнымкIэ комиссариатыр. Иджы ар УФ-м Узыншагъэр хъумэнымкIэ и министерствэрщ.
Биологие щIэныгъэхэм я доктор, профессор, КъБР-м щIэныгъэхэмкIэ щIыхь зиIэ и лэжьакIуэ КIэрэф Майе къызэралъхурэ илъэс 81-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 — 27-рэ, жэщым градус 19 — 22-рэ щыхъунущ.
Бадзэуэгъуэм и 12, мэрем
1641 гъэм Астрахань хъаныдзэм Балъкъ и деж щригъэкIуэкIа зауэм хэкIуэдащ Къундет зэшхэр — Чэлимэтрэ Елдаррэ.
2000 гъэм Баренцевэ тенджызым щIилъэфащ УФ-м и «Курск» атом псыщIагъырыкIуэ кхъухьыр. Абы иса цIыхуи 118-р хэкIуэдащ.
УФ-м, КъБАССР-м щIыхь зиIэ я сурэтыщI ТхьэкIумашэ Михаил и ныбжьыр илъэс 86-рэ ирокъу.
Социологие щIэныгъэхэм я доктор, АКъУ-м и профессор, Адыгэ Республикэм и Iэтащхьэ ТхьэкIушынэ Аслъэнджэрий и ныбжьыр илъэс 66-рэ ирокъу.
КъШР-м и цIыхубэ тхакIуэ, КъБР-м щэнхабзэмкIэ щIыхь зиIэ и лэжьакIуэ, ЩIДАА-м и академик Пщыгъусэ Аслъэнбэч и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 28-рэ, жэщым градус 20 — 24-рэ щыхъунущ.
